Diari Oficial de la Generalitat Valenciana


Sumari del DOGV 4900, del 10-12-2004 (2004/11248)

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària Comarcal de Burjassot.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/11220


Data del document
:   03-11-2004

Organisme emissor
:   Conselleria de Cultura, Educació i Esport

Tipus de document
:   Ordre

Correcció d'errades

 Descriptors 

:   * Burjassot
    * ensenyament públic
    * centre d'ensenyament

ORDE de 3 de novembre de 2004, de la Conselleria de Cultura, Educació i Esport, per la qual es disposa el funcionament de l'Institut d'Educació Secundària Comarcal de Burjassot. [2004/X11953]
  
El Decret 188/2004, d'1 d'octubre, del Consell de la Generalitat Valenciana, publicat en el Diari Oficial de la Generalitat Valenciana de 7 d'octubre de 2004, pel qual es crea l'Institut d'Educació Secundària Comarcal de Burjassot, va autoritzar la Conselleria de Cultura Educació i Esport per a dictar les disposicions necessàries per al seu compliment i desenrotllament.
  
És procedent ordenar l'inici de les activitats del centre de nova creació, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
1. L'Institut d'Educació Secundària Comarcal, codi 33255050, iniciarà les seues activitats el curs acadèmic 2004/2005.
  
2. En el citat curs escolar admetrà matrícula per a cursar les ensenyances d'Educació Secundària Obligatòria.
  
3. El centre impartirà els programes d'educació bilingüe: Programa d'Ensenyança en Valencià (PEV) /Incorporació Progressiva (PIP).
  
Segon
  
1. Els llocs docents que es desglossen de l'Institut d'Educació Secundària Federica Montseny, codi 09714719, a l'Institut d'Educació Secundària Comarcal, codi 18324278, són de les especialitats següents:
  
1 de Llengua Castellana, codi 140
  
1 de Ciències Socials, codi 143
  
1 de Llengua Estrangera, Anglés, codi 144
  
1 d'Educació Física, codi 145
  
1 de Matemàtiques, codi 148
  
1 de Ciències de la Naturalesa, codi 150
  
1 de Pedagogia Terapèutica, codi 152
  
2. Els llocs docents que es desglossen de l'Institut d'Educació Secundària Vicent Andrés Estellés, codi 90909696, a l'Institut d'Educació Secundària Comarcal, codi 42225160 seran de les especialitats següents:
  
1 de Ciències Socials, codi 143
  
1 de Matemàtiques, codi 148
  
3. La Direcció General de Personal Docent realitzarà els tràmits administratius necessaris per a procedir a la readscripció del professorat que prestava els seus servicis, amb caràcter definitiu, en els centres objecte de desdoblament.
  
4. El professorat que obtinga destinació en una plaça diferent de l'ocupada amb anterioritat, com a conseqüència del que establix la present disposició, disposarà de la generada en la seua plaça i centre d'origen, als efectes d'antiguitat en esta plaça.
  
5. Els llocs de treball no coberts pel personal procedent dels centres desglossats es cobriran pel procediment ordinari.
  
Tercer
  
La Direcció Territorial de Cultura, Educació i Esport de València nomenarà l'equip directiu del centre, de conformitat amb el que establixen els articles 80.4 i 91.2 de la Llei Orgànica 10/2002, de 23 de desembre, de Qualitat de l'Educació.
  
Quart
  
La Direcció General d'Ensenyament podrà modificar els programes d'educació bilingüe que s'implanten en esta orde. Així mateix, determinarà i gestionarà els fons necessaris per a la posada en funcionament i manteniment del centre, i el dotarà amb l'equipament i material didàctic necessaris. A este efecte, la Direcció Territorial de Cultura, Educació i Esport de València n'efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que establix esta disposició s'inscriurà en el Registre de Centres Docents de la Generalitat Valenciana.
  
DISPOSICIONS FINALS
  
Primera
  
S'autoritza les direccions generals de Personal Docent, de Règim Econòmic i d'Ensenyament perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa la present orde.
  
Segona
  
La present orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits al dia 1 de juliol del 2004.
  
València, 3 de novembre del 2004
  
El conseller de Cultura, Educació i Esport,
  
ALEJANDRO FONT DE MORA TURÓN